CELEX: C2007/199/18
Language: mt
Date: 2007-08-25 00:00:00
Title: Kawża C-181/06: Sentenza tal-Qorti tal-Ġustizzja (It-Tieni Awla) tal- 5 ta' Lulju 2007 (talba għal deċiżjoni preliminari tat-Tribunal Administrativo e Fiscal do Porto — il-Portugall) — Deutsche Lufthansa AG vs Ana — Aeroportos de Portugal SA ( Trasport bl-ajru — Ajruporti — Groundhandling — Ġbir ta' ħlas għal għajnuna amministrattiva fl-art u sorveljanza )

25.8.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 199/11
            
         Sentenza tal-Qorti tal-Ġustizzja (It-Tieni Awla) tal-5 ta' Lulju 2007 (talba għal deċiżjoni preliminari tat-Tribunal Administrativo e Fiscal do Porto — il-Portugall) — Deutsche Lufthansa AG vs Ana — Aeroportos de Portugal SA
   (Kawża C-181/06) (1)
   
   (“Trasport bl-ajru - Ajruporti - Groundhandling - Ġbir ta' ħlas għal għajnuna amministrattiva fl-art u sorveljanza’)
   (2007/C 199/18)
   Lingwa tal-kawża: il-Portugiż
   Qorti tar-rinviju
   Tribunal Administrativo e Fiscal do Porto
   Partijiet fil-kawża prinċipali
   
      Rikorrenti: Deutsche Lufthansa AG
   
      Konvenut: Ana — Aeroportos de Portugal SA
   Suġġett
   Talba għal deċiżjoni preliminari — Tribunal Administrativo e Fiscal — Interpretazzjoni ta' l-Artikolu 16(3) tad-Direttiva tal-Kunsill 96/67/KE tal-15 ta' Ottubru 1996 dwar l-aċċess għas-suq tal-groundhandling fl-ajruporti tal-Komunità (ĠU L 272, p. 36) — Aċċess għas-suq tal-groundhandling fl-ajruporti tal-Komunità — Ġbir ta' ħlas għal aċċess għas-suq tas-servizzi ta' assistenza fl-art u sorveljanza
   Dispożittiv
   Id-dritt Komunitarju jipprekludi liġi nazzjonali bħal dik prevista fl-Artikoli 10(1) tad-Digriet Nru 12/99, tat-30 ta' Lulju 1999, u 18(2) tad-Digriet Liġi Nru 102/90, tal-21 ta' Marzu 1990, kif emendat bid-Digriet Liġi Nru 280/99, tas-26 ta' Lulju 1999, sakemm il-ħlas għal assistenza amminstrattiva fl-art u sorveljanza previst minn din il-liġi ma jkunx dovut bħala korrispettiv għat-totalità jew għal parti mis-servizzi ddefiniti fil-punt 1 ta' l-Anness tad-Direttiva tal-Kunsill 96/67/KE tal-15 ta' Ottubru 1996 dwar l-aċċess għas-suq tal-groundhandling fl-ajruporti tal-Komunità, u ma jikkostitwixxix tieni impożizzjoni ta' ħlas ta' servizzi li huma diġà suġġetti għal ħlas jew taxxa oħra. Fil-każ li, skond l-eżami magħmul mill-qorti tar-rinviju, jinstab li l-ħlas in kwistjoni fil-kawża prinċipali jikkostitwixxi ħlas għal aċċess għal stallazzjonijiet ta' ajruport, hija din il-qorti li għandha tara jekk il-ħlas in kwistjoni jissodisfax il-kriterji ta' rilevanza, ta' oġġettività, ta' trasparenza u ta' non diskriminazzjoni kif inhuma ddefiniti mill-Artikolu 16(3) tad-Direttiva 96/67.
   
      (1)  ĠU C 154, 1.7.2006.